|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. május 2 - ai rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés társasházi célbefizetések tárgyában |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Erzsébetvárosi Ingatlangazdálkodási Nonprofit Zrt. vezérigazgatója** |

**Tisztelt Bizottság!**

Budapest Főváros VII. Kerület Erzsébetváros Önkormányzata 2023. évi költségvetéséről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendelete 13.§ (4) bekezdése alapján *„Az Önkormányzat e rendeletében biztosított jogkörében a Pénzügyi és Kerületfejlesztési Bizottság dönt az* ***„6501 Egyéb felhalmozási célú támogatások államháztartáson kívülre” cím Társasházi közgyűlés határozata alapján célbefizetés*** *100 ezer Ft feletti befizetéshez kapcsolódó előirányzat felhasználásáról.”*

Budapest Főváros VII. Kerület Erzsébetváros Önkormányzatát megillető tulajdonosi jogok gyakorlása és a tulajdonában álló vagyonnal való gazdálkodás szabályairól szóló, Budapest Főváros VII. kerület Erzsébetváros Önkormányzata Képviselő-testületének 11/2012. (III.26.) önkormányzati rendelete (a továbbiakban: Vagyonrendelet) 21.§ (4) bek. a) pontja alapján *„A vegyes tulajdonú, önkormányzati tulajdoni hányaddal érintett társasházakban az önkormányzat képviselője, illetve meghatalmazottja nyilatkozatához a Pénzügyi és Kerületfejlesztési Bizottság hozzájárulása szükséges a rendes gazdálkodás keretein belüli többlet kötelezettség (célbefizetés), valamint a közösséget terhelő egyéb kötelezettség (pl. hitelfelvétel) vállalásához, ha az Önkormányzat tulajdoni részesedése a társasházban eléri vagy meghaladja a 25%-ot, vagy a kötelezettség meghaladja a nettó százezer forintot, de nem haladja meg a nettó ötvenmillió millió forintot;”*

A 21. § (8) bekezdés alapján *„Az Önkormányzat költségvetését érintő, a*[*(3) bekezdés b) pont*](https://or.njt.hu/onkormanyzati-rendelet/647131#SZ21@BE3@POB)*jában, a*[*(4) bekezdés*](https://or.njt.hu/onkormanyzati-rendelet/647131#SZ21@BE4)*a) és b), valamint az*[*(5) bekezdés a)*](https://or.njt.hu/onkormanyzati-rendelet/647131#SZ21@BE5@POA)*és*[*b) pont*](https://or.njt.hu/onkormanyzati-rendelet/647131#SZ21@BE5@POB)*jaiban foglalt pénzügyi kötelezettség vállalásokhoz történő hozzájárulás megadása az Önkormányzat tárgyévi költségvetési rendeletében meghatározott keretek között történhet. A célbefizetések teljesítéséről a Pénzügyi és Kerületfejlesztési Bizottság dönt.”*

Az előterjesztés a fenti Vagyonrendeletben meghatározott vegyes tulajdonú, önkormányzati ingatlanok vonatkozásában tartalmazza az előírt célbefizetéseket az alábbiak szerint.

**I.**

**A 34213/10** **helyrajzi számú, Budapest VII. Asbóth utca 22. szám** alatti társasház a homlokzati munkálat finanszírozását kívánja megvalósítani.

A közgyűlésen a tulajdonosok az előbbiekben ismertetett munkálatok ügyében a következőkről döntöttek:

***4/2022. 04. 13. számú határozat:***

***A közgyűlés a közös költség összegén nem változtat, ugyanakkor 2000Ft/Th célbefizetést ír elő.***

***Mellette: 142/1000 Ellene:0/1000 Tartózkodó: 336/1000***

***Határozathozatalkor jelen van 47,8% tulajdoni hányadot képviselő tulajdonosok, ill. meghatalmazottaik.***

Az Önkormányzat a Társasházban 260/1000 tulajdoni hányaddal, alapterületben kifejezve 350 m2-elrendelkezik, a Társasház határozata szerint az eseti befizetések előírásával az Önkormányzatot terhelő célbefizetés összege **520.000,- Forint** (2.000, -Ft × 260 tulajdoni hányad).

Az előterjesztésben fentebb részletezett kiadás fedezete a 2023. évi költségvetésről szóló 3/2023. (II.15.) számú rendeletben biztosítva van.

**II.**

**A 33404** **helyrajzi számú, Budapest VII. Bethlen Gábor utca 41. szám** alatti társasház az elektromos hálózat felújítás finanszírozását kívánja megvalósítani.

A 2023. március 24-re összehívott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***2023. (03.24) 7. sz. Határozat:***

***A közgyűlés (3568/10000-ed IGEN szavazattal, 1363/10000-ed NEM /Önkormányzat/ és 0/10000-ed TARTÓZKODÁS mellett) úgy dönt, hogy az elektromos hálózat felújításához szükséges célbefizetés összegét, 21.000.000, -Ft-ot 2023. július 31. napjáig fizetnek meg.***

A közös képviselet a célbefizetésről a kiértesítőt a jegyzőkönyvvel egyidejűleg küldte meg, mely alapján:

Az Önkormányzat a Társasházban 1363/10000 tulajdoni hányaddal, alapterületben kifejezve 189 m2-elrendelkezik, a Társasház határozata szerint az eseti befizetések előírásával az Önkormányzatot terhelő célbefizetés összege **2.950.857, - Forint** (15.613, -Ft × 189 m2).

Az előterjesztésben fentebb részletezett kiadás fedezete a 2023. évi költségvetésről szóló 3/2023. (II.15.) számú rendeletben biztosítva van.

**III.**

**A 34013** **helyrajzi számú, Budapest VII. kerület, Vörösmarty utca 15. szám** alatti társasház a harmadik emeleti korlát javítását kívánja megvalósítani.

A 2023. március 10-re összehívott közgyűlésen a tulajdonosok az előbbiekben ismertetett munkálatok ügyében a következőkről döntöttek:

***Határozat: 5/2023.III.10.)***

***A közgyűlés 50,67% tulajdoni hányad igen, 0% tulajdoni hányad nem és 0% tulajdoni hányad tartózkodás mellett (nincs jelen 49,33%) megszavazza a 474 Ft/m2 egyszeri célbefizetést a korlát felújítására.***

A közös képviselet a célbefizetésről a kiértesítőt a jegyzőkönyvvel egyidejűleg küldte meg, mely alapján:

Az Önkormányzat a Társasházban 885/10000 tulajdoni hányaddal, alapterületben kifejezve 131 m2-elrendelkezik, a Társasház határozata szerint az eseti befizetések előírásával az Önkormányzatot terhelő célbefizetés összege **62.094,- Forint** (474,-Ft × 131 m2)

Az előterjesztésben fentebb részletezett kiadás fedezete a 2023. évi költségvetésről szóló 3/2023. (II.15.) számú rendeletben biztosítva van.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2023. (V.02.) határozata a 1071 Budapest VII. kerület Asbóth utca 22. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy **hozzájárul** **a 34213/10 helyrajzi számon nyilvántartott, természetben a Budapest VII. kerület, Asbóth utca 22.** szám alatti társasházban fennálló 260/1.000 tulajdoni hányada, alapterületben kifejezve 350 m2  vonatkozásában **a homlokzati munkálatok megvalósítására** **a Társasház részére** a „Budapest Főváros VII. Kerület Erzsébetváros Önkormányzata 2023. évi költségvetésről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendeletének, kiadási előirányzat terhére, **520.000,- Forint** (2.000, -Ft × 260 tulajdoni hányad) **befizetésre kerüljön a Társasház számlájára.**

**Felelős:** Niedermüller Péter polgármester

**Határidő:** azonnal

**II.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2023. (V.02.) határozata a 1074 Budapest VII. kerület Bethlen Gábor utca 41. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy **hozzájárul** **a 33404 helyrajzi számon nyilvántartott, természetben a Budapest VII. kerület, Bethlen Gábor utca 41.** szám alatti társasházban fennálló 1363/10.000 tulajdoni hányada, alapterületben kifejezve 189 m2  vonatkozásában **az elektromos hálózat felújítás megvalósítására** **a Társasház részére** a „Budapest Főváros VII. Kerület Erzsébetváros Önkormányzata 2023. évi költségvetésről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendeletének, kiadási előirányzat terhére, **2.950.857,- Forint** (15.613, -Ft × 189 m2) **befizetésre kerüljön a Társasház számlájára.**

**Felelős:** Niedermüller Péter polgármester

**Határidő:** 2023. július 31.

**III.**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága  …../2023. (V.02.) határozata a 1074 Budapest VII. kerület Vörösmarty utca 15. szám alatti társasházi célbefizetés előírása tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy **hozzájárul** **a 34013 helyrajzi számon nyilvántartott, természetben a Budapest VII. kerület, Vörösmarty utca 15.** szám alatti társasházban fennálló 885/10.000 tulajdoni hányada, alapterületben kifejezve 131 m2  vonatkozásában **a 3. emeleti korlát javítás megvalósítására** **a Társasház részére** a „Budapest Főváros VII. Kerület Erzsébetváros Önkormányzata 2023. évi költségvetésről szóló, Budapest Főváros VII. Kerület Erzsébetváros Önkormányzat Képviselő-testületének 3/2023. (II.15.) önkormányzati rendeletének, kiadási előirányzat terhére, **62.094,- Forint** (474,-Ft × 131 m2) **befizetésre kerüljön a Társasház számlájára.**

**Felelős:** Niedermüller Péter polgármester

**Határidő:** 2023. június 30.

Budapest, 2023. április 19.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt vezérigazgatója

Mellékletek:

* Asbóth utca 22. Jegyzőkönyv
* Asbóth utca 22. Kataszteri lap
* Asbóth utca 22. Egyenlegközlő
* Asbóth utca 22. Alapító okirat
* Bethlen Gábor utca 41. Jegyzőkönyv
* Bethlen Gábor utca 41. Kataszteri lap
* Bethlen Gábor utca 41. Leosztó
* Vörösmarty utca 15. Jegyzőkönyv
* Vörösmarty utca 15. Kataszteri lap
* Vörösmarty utca 15. Leosztó