**VÁLLALKOZÁSI SZERZŐDÉS**

**(tervezet)**

amely létrejött egyrészről:

Név: **EVIN** **Erzsébetvárosi Ingatlangazdálkodási Nonprofit Zrt.**

Székhely: 1071 Budapest, Damjanich utca 12.

Adószám: 12194528-2-42

Cégjegyzékszám: 01-10-043258

Képviselő neve: Dr. Halmai Gyula vezérigazgató

**mint Megrendelő (a továbbiakban: Megrendelő)**

másrészről:

Név: **……………………………………….**

Székhely: ……………………………………….

Adószám: ……………………………………….

Cégjegyzékszám: ……………………………………….

Pénzforgalmi számlaszám: ……………………………………….

Pénzforgalmi szolgáltató: ……………………………………….

Képviseli: ……………………………………….

**mint Vállalkozó (a továbbiakban: Vállalkozó),**

**–** együttes említésük esetén: **Felek** **–** között alulírott napon és helyen a jelen Szerződésben írt feltételek szerint:

**I. ELŐZMÉNYEK**

Megrendelő, mint Ajánlatkérő*,* **„Épülettakarítási és épület gondnoki, valamint iroda takarítási feladatok ellátása az EVIN Erzsébetvárosi Ingatlangazdálkodási Nonprofit Zrt. részére”** tárgyban, EKR000635402023 azonosítószám alatt a 2015. évi CXLIII. törvény (a továbbiakban: Kbt.) Harmadik Rész, 112. § (1) bekezdés b) pont szerinti, hirdetménnyel induló nyílt közbeszerzési eljárást indított. **A közbeszerzési eljárásban** Megrendelő Vállalkozót hirdette ki nyertesként. Felek a Kbt. 131. § (1) bekezdése alapján jelen vállalkozási szerződést (továbbiakban: **Szerződés**) kötik meg.

**II. A SZERZŐDÉS TÁRGYA, VÁLLALKOZÓ MINŐSÉGI ÉRTÉKELÉSI SZEMPONTRA TETT MEGAJÁNLÁSA**

1. Megrendelő megrendeli, Vállalkozó pedig elvállalja a közbeszerzési eljárást megindító felhívásban és a közbeszerzési dokumentum mellékletét képző Műszaki Leírásban meghatározott **épülettakarítási és épület gondnoki feladatok, valamint irodatakarítási feladatok elvégzését** jelen Szerződésben meghatározott vállalkozói díjért.
2. Vállalkozó ajánlatában (annak felolvasólapján) az áron túli értékelési szempontokra tett megajánlásai:

* **Vállalkozó vállalja …… *(nyertes ajánlat szerint)* hónap takarítás-irányítási többlettapasztalattal és szakirányú végzettséggel rendelkező (OKJ takarító), a teljesítés helyszíni irányításáért és minőség-ellenőrzéséért felelős szakember alkalmazását (min. 0 max. 12 hónap).**

**Vállalkozó M.2.) pont szerinti alkalmassági követelményre bemutatott szakembere (név): ……………..**

* **Vállalja-e ajánlattevő ÖKO címkével rendelkező vagy teljesen lebomló környezetbarát tenzidet tartalmazó tisztítószer alkalmazását a teljesítés során: \_\_\_\_\_ *(IGEN-NEM – nyertes ajánlat szerint)*.**

**IGEN vállalás esetén:** Vállalkozóárának ÖKO címkével rendelkező vagy teljesen lebomló környezetbarát tenzidet tartalmazó tisztítószer alkalmazását tartalmazni kell.

* **Vállalja-e ajánlattevő, hogy - külön díj felszámítása nélkül, ajánlati ára keretében - a nagytakarítást további egy alkalommal, azaz a szerződés időtartama alatt összesen három alkalommal végzi el: \_\_\_\_\_ *(IGEN-NEM – nyertes ajánlat szerint)*.**

**IGEN vállalás esetén:** A 3. nagytakarítást Vállalkozó Megrendelővel előre egyeztetett időpontban köteles elvégezni.

**III. MŰSZAKI TARTALOM (FELADATLEÍRÁS)**

1. Az épület takarítási és épület gondnoki feladatok (továbbiakban: **Feladatok**) mennyiségi és minőségi követelményeit a közbeszerzési eljárásban, a közbeszerzési dokumentumok részeként kiadott, jelen Szerződés mellékletét képező **Műszaki Leírás (Feladatleírás)** tartalmazza.

A feladatok elvégzésének pontos helyét és a takarítandó területek mennyiségét a **Műszaki Leírás melléklete** tartalmazza.

1. **A Feladatok összefoglaló leírása:**

**Vállalkozó feladata Erzsébetváros Önkormányzata kizárólagos tulajdonában álló, épületekben takarítási és gondnoki feladatok ellátása. Elvégzendő feladatok: Jelentések Megrendelő felé, heti takarítás, havi takarítás, nagytakarítás és hóügyelet ellátása. A takarítandó összterület: 20 db épületben összesen 6085 m2, továbbá 27 db ingatlan előtti járdafelületen összesen 1470 m2.**

**Vállalkozó feladata továbbá irodatakarítási feladatok ellátása három helyszínen, a 1074 Budapest, Dohány u. 90.; a 1073 Budapest, Wesselényi u. 57. és a 1071 Budapest, Damjanich u. 12. cím alatti irodákban. Elvégzendő feladatok: heti takarítás, havi takarítás és nagytakarítás a Műszaki Leírásban rögzítettek szerint. A takarítandó irodák méretei: - 1074 Budapest, Dohány u. 90. (149 m2); - 1073 Budapest, Wesselényi u. 57. (179 m2); - 1071 Budapest, Damjanich u. 12. (580 m2).**

1. Vállalkozó jelen Szerződés megkötését megelőző a közbeszerzési eljárásban ajánlatát a közbeszerzési dokumentumok és a részüket képező Műszaki Leírás áttanulmányozását és felülvizsgálatát követően adta meg. Megrendelő a közbeszerzési eljárás során továbbá helyszíni bejárást is tartott, melyen a Szerződés teljesítési helye megtekinthető volt.

**IV. VÁLLALKOZÓI DÍJ**

1. A Vállalkozót a jelen Szerződésben foglalt kötelezettségeinek teljesítéséért megillető Vállalkozói díj összege (**továbbiakban: Vállalkozói Díj**):

**Épülettakarítás, épületgondnoki feladatok esetén:**

**Nettó ……………………. Ft. / hónap + 27 % Áfa, azaz bruttó ………………… Ft. / hónap**

**Irodatakarítási feladatok esetén:**

**Nettó ……………………. Ft/ hónap. + 27 % Áfa, azaz bruttó ………………… Ft. / hónap**

**A Vállalkozói Díj az irodatakarításra vonatkozóan, helyszín szerinti bontásban:**

|  |  |  |  |
| --- | --- | --- | --- |
| **Helyszín** | **nettó díj (Ft. / hónap)** | **áfa (%)** | **bruttó díj (Ft. / hónap)** |
| 1074 Budapest, Dohány u. 90. |  |  |  |
| 1073 Budapest, Wesselényi u. 57. |  |  |  |
| 1071 Budapest, Damjanich u. 12. |  |  |  |
| **Vállalkozói díj (szumma összeg)** |  |  |  |

1. **A Vállalkozói Díj havi átalánydíj.** A Vállalkozói Díj fedezetet kell, hogy nyújtson a feladatok teljes anyagköltségére és teljes munkadíjára. Vállalkozó a havi átalánydíjon felüli díj számlázására nem jogosult.

Vállalkozó köteles viselni A Feladatok teljesítésével kapcsolatos valamennyi költséget. Megrendelő biztosítja a munkavégzéshez szükséges vízvételt és az elektromos áram használatát, melyeket Vállalkozó köteles takarékosan használni. Megrendelő a vízen és elektromos áramon kívül mást nem biztosít, azaz **Vállalkozó feladata és a Vállalkozói Díjban szereplő költsége a Feladatok ellátáshoz szükséges gépek/eszközök/kellékek/vegyszerek/takarítószerek (azaz a teljes anyag- és eszközigény) beszerzése és biztosítása.**

A toalettpapír, a szagtalanító/illatosító, piszoár tabletta, folyékony szappan és a papírtörülköző, papírtörlő beszerzése szintén Vállalkozó feladata és költsége.

**V. FIZETÉSI FELTÉTELEK, TELJESÍTÉSIGAZOLÁS**

1. A szerződés, az elszámolás és kifizetés pénzneme **magyar forint (HUF)**.
2. Megrendelő **előleg igénylésére lehetőséget nem biztosít**.
3. Vállalkozó **havonta, minden hónap 10. napjáig** jogosult előző hónapra vonatkozó, a Szerződés IV.1. pontja szerinti Vállalkozói Díjat tartalmazó számláját benyújtani. Tört hónap esetén Felek időarányosan számolnak el egymással.
4. A számlának meg kell felelnie a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak, továbbá tartalmaznia kell a teljesítés jogcímét (a számlához kapcsolódó teljesítés rövid megnevezése) feltüntetni. Amennyiben a számlát nem a fentiek figyelembevételével állítja ki Vállalkozó, az a számla kiegyenlítés nélküli visszaküldését vonja maga után, és az ebből eredő károkért Megrendelő nem vállal felelősséget. **Vállalkozó az irodatakarításra vonatkozóan számláján a Szerződés IV.1. pontja szerint, helyszín szerinti bontásban is köteles a Vállalkozói Díjat feltüntetni.**
5. **Vállalkozó a számla kiállítására és benyújtására Megrendelő teljesítésigazolásának birtokában jogosult**. A teljesítés igazolására a Kbt. 135. § (1) bekezdése vonatkozik, azaz Megrendelő a Szerződés adott havi teljesítésének elismeréséről (teljesítésigazolás) vagy az elismerés megtagadásáról legkésőbb Vállalkozó adott havi teljesítésétől vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni.

A teljesítésigazolásra vonatkozó rendelkezések:

* **A teljesítésigazolás kiadására jogosult személy:**

Megrendelő vezérigazgatója vagy az általa kijelölt személy.

* **A teljesítésigazolás kiállításának módja, menete az épülettakarítási és épületgondnoki feladatok vonatkozásában:**

A teljesítésigazolás kiadásának feltétele, hogy Vállalkozó az adott hónap vonatkozásában **fotódokumentációt köteles készíteni** a Feladatok szerződésszerű elvégzésének igazolására. Vállalkozó az alábbi e-mail címre köteles megküldeni a fotódokumentációt: karacs.gergo@evin.hu

A fotódokumentációt úgy kell elkészíteni, hogy abból megállapítható legyen a Feladatok elvégzésének ideje (a fotón látható kell, hogy legyen a fotó készítésének pontos dátuma, időpontja) és ténye, a fotódokumentáció tartalmazza a Feladatok elvégzése utáni állapotot.

1. Vállalkozó tudomásul veszi, hogy a szerződésszerű teljesítést követően kibocsátandó számlán a számvitelről szóló 2000. évi C. törvény 167. §-ban meghatározott kötelező tartalmi elemeken, továbbá az általános forgalmi adóról szóló 2007. évi CXXVII. törvény 169. §-ában meghatározottakon túl, köteles a teljesítés jogcímét (a számlához kapcsolódó teljesítés rövid megnevezése) feltüntetni. Amennyiben a számlát nem a fentiek figyelembevételével állítja ki Vállalkozó, az a számla kiegyenlítés nélküli visszaküldését vonja maga után, és az ebből eredő károkért Megrendelő nem vállal felelősséget.
2. Az ellenszolgáltatás az igazolt teljesítést (**a teljesítésigazolás kiadását**) követően Vállalkozó által benyújtott számla alapján átutalással (forintban) kerül kiegyenlítésre a Ptk. 6:130. § (1)-(2) bekezdései és a Kbt. 135. § (5)-(6) bekezdése szerint, a **számla kézhezvételétől számított 15 napon belül Vállalkozó ……………… banknál vezetett** **……..-……..-…….. számú bankszámlájára.** A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.

Megrendelő a Kbt. 27/A. §-ának megfelelve fogadja és feldolgozza az olyan elektronikus számlákat, amelyek megfelelnek az EN 16931-1:2017 számú európai szabványnak és az Európai Bizottság által e szabványhoz az Európai Unió Hivatalos Lapjában közzétett szintaxislistának.

1. Megrendelői fizetési késedelem esetén Megrendelő a Ptk. 6:155. § (1) bekezdésében foglaltak szerinti késedelmi kamat megfizetésére köteles.
2. Vállalkozó köteles a Szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni.
3. Vállalkozó a Kbt. 136. § (1) bekezdése alapján vállalja, hogy

- nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

- a Szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

**VI. A SZERZŐDÉS IDŐTARTAMA, HATÁLYA, TELJESÍTÉSI HELYEK**

1. **Felek jelen Szerződést 18 hónapos, határozott időtartamra kötik meg.** A Szerződés szerinti feladatok ellátását, azaz a Szerződés teljesítését a hatályba lépés napját követően azonnal köteles megkezdeni Vállalkozó.
2. A Szerződés mindkét Fél általi aláírást követően, **az aláírás napján lép hatályba**.
3. **Teljesítési helyek:**

**A 27 db épület pontos címe:**

1. Király utca 11.

2. Király utca 25.

3. Király utca 27.

4. Király utca 29.

5. Király utca 49.

6. Király utca 55.

7. Dohány utca 45.

8. Kis Diófa utca 8.

9. Kis Diófa utca 12.

10. Klauzál tér 7.

11. Dob utca 14.

12. Dob utca 29.

13. Csányi utca 4.

14. Csányi utca 6.

15. Csányi utca 8.

16. Csányi utca 10.

17. Kazinczy utca 49.

18. Kazinczy utca 51.

19. Nefelejcs utca 12.

20. Péterfy Sándor utca 39.

21. Péterfy Sándor utca 43.

22. Garay utca 48.

23. Verseny utca 22-24.

24. Nefelejcs utca 63.

25. Alpár utca 4.

26. Kisdiófa utca 16.

27. Verseny utca 20.

**Irodák címe:**

1074 Budapest, Dohány u. 90. szám alatti iroda; 1073 Budapest, Wesselényi u. 57. és a 1071 Budapest, Damjanich u. 12. szám alatti irodák.

**VII. A SZERZŐDÉS MEGSZÜNTETÉSE**

1. **Általános megszüntetés:** Felek rögzítik, hogy a szerződés megszüntetésére a Ptk. és Kbt. rendelkezései szerint van lehetőség.
2. **Rendkívüli felmondási indokok:** Megrendelő a szerződést Vállalkozóhoz intézett írásbeli egyoldalú jognyilatkozattal felmondhatja, ha a Vállalkozó szerződéses kötelezettségeit súlyosan vagy ismételten megszegi, így különösen, de nem kizárólagosan az alábbi esetekben:
   * Vállalkozó a Megrendelő – szerződésszerű teljesítésre irányuló - felszólításának az abban megjelölt határidőn belül nem tesz eleget;
   * Vállalkozóval szemben felszámolási, végelszámolási eljárás indul, vagy felfüggeszti gazdasági tevékenységét;
   * jogerős elmarasztaló határozatot hoznak a Vállalkozó szakmai tevékenységét érintő szabálysértés vagy bűncselekmény miatt.

A rendkívüli felmondás ellenkező rendelkezés hiányában a felmondás napjától kezdve szünteti meg a Szerződést. Vállalkozó súlyos szerződésszegése miatt bekövetkező felmondás esetén Vállalkozó a felmondásig szerződésszerűen elvégzett Feladatok ellenértékére tarthat igényt.

1. **Megrendelő jogosult a Szerződést felmondani amennyiben:**

- feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni,

- a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak.

1. **Megrendelő jogosult és egyben köteles a Szerződést felmondani** – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.
* a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

**VIII. SZERZŐDÉST BIZTOSÍTÓ MELLÉKKÖTELEZETTSÉGEK**

1. A Ptk. 6:186. § (1) bekezdése alapján, ha Vállalkozó olyan okból, amelyért felelős, megszegi a szerződést, a Megrendelő kötbérre jogosult az alábbiak szerint:

**Késedelmi kötbér:** Megrendelő a Szerződés késedelmes teljesítésével kapcsolatosan a késedelmes napokra késedelmi kötbért ír elő a Ptk. 6:186. § (1) bekezdése alapján, ha Vállalkozó olyan okból, amelyért felelős, késedelembe esik. **A késedelmi kötbér naptári napi összege a nettó Vállalkozói Díj 1 %-a, maximuma 20 naptári napra eső kötbér, vagyis a nettó Vállalkozói Díj 20 %-a.** A késedelmi kötbér maximumának elérése esetén Megrendelő jogosult a Szerződést felmondani, vagy ha a teljesítés nem kezdődött meg, jogosult attól elállni.

**Hibás teljesítési kötbér:** Megrendelő a Szerződés hibás teljesítésével kapcsolatosan, a hibás teljesítéssel érintett napokra (azaz a hiba kijavításáig) hibás teljesítési kötbért ír elő a Ptk. 6:186. § (1) bekezdése alapján, ha Vállalkozó olyan okból, amelyért felelős, hibásan teljesít. **A hibás teljesítési kötbér naptári napi összege a nettó Vállalkozói Díj 1 %-a, maximuma 20 naptári napra eső kötbér, vagyis a nettó Vállalkozói Díj 20 %-a.** A hibás teljesítési kötbér maximumának elérése esetén Megrendelő jogosult a Szerződést felmondani.

Hibás teljesítés esetén Megrendelő 1 napos határidővel felszólítja Vállalkozót a hiba kijavítására. Amennyiben a hiba határidőig kijavításra kerül, Megrendelő nem jogosult hibás teljesítési kötbért kivetni. Amennyiben a hiba nem kerül kijavításra, Megrendelő hibás teljesítési kötbérre jogosult, melybe az 1 napos, eredménytelen kijavítási idő is beleszámít.

**Meghiúsulási kötbér:** Vállalkozó köteles meghiúsulási kötbért fizetni, ha olyan okból, amelyért felelős, a Szerződés teljesítése meghiúsul. Megrendelő a Szerződés meghiúsulásának tekinti különösen:

* ha a késedelmi kötbér mértéke a maximum értéket eléri;
* ha a hibás teljesítési kötbér mértéke a maximum értéket eléri.

**A meghiúsulási kötbér mértéke a nettó Vállalkozói Díj 20 %-a.**

1. **Felelősségbiztosítás:** Vállalkozó kijelenti, hogy rendelkezik a közbeszerzési eljárás felhívásában előírt, takarítási tevékenységre vonatkozó felelősségbiztosítási szerződéssel, melynek biztosítási mértéke **legalább 5 millió Ft./káresemény és legalább 15 millió Ft./év.** Vállalkozó kötelezettsége, hogy a szerződés teljes időtartama alatt rendelkezzen érvényes, a felhívásban előírtaknak megfelelő felelősségbiztosítással.

Vállalkozó haladéktalanul, de legkésőbb a szerződéskötéskor köteles Megrendelő részére bemutatni a felelősségbiztosítási szerződésének (kötvényének) eredeti példányát, **egy másolati példányát pedig köteles átadni Megrendelő részére, mely a jelen Szerződés 2. sz. mellékletét képezi.** Ennek elmaradása esetén Megrendelő Vállalkozót póthatáridővel felhívja a szerződésszegés megszüntetésére, és Megrendelő megtagadhatja a munkaterület Vállalkozó részére történő átadását. A póthatáridő eredménytelen elteltét követően Megrendelő jogosult a Szerződéstől elállni.

**IX. KAPCSOLATTARTÁS**

1. **Felek közötti kapcsolattartók, és elérhetőségeik:**

|  |  |
| --- | --- |
| **Megrendelő részéről:** | |
| **Épülettakarítás, épületgondnoki feladatok esetén:** | |
| név: | **Karacs Gergő** |
| titulus: | referens |
| értesítési cím: | 1071 Budapest, Damjanich u. 12. |
| telefon: | + 36 30 529 9204 |
| e-mail: | karacs.gergo@evin.hu |

|  |  |
| --- | --- |
| **Irodatakarítási feladatok esetén:** | |
| név: | **Kimmel Anna** |
| titulus: | Vezérigazgatói vezető asszisztens |
| értesítési cím: | 1071 Budapest, Damjanich u. 12. |
| telefon: | +36 30 627 3707 |
| e-mail: | kimmel.anna@evin.hu |
| **Vállalkozó részéről:** |  |
| név: |  |
| titulus: |  |
| értesítési cím: |  |
| telefon: |  |
| e-mail: |  |

1. A fent megnevezett kapcsolattartók személyének változásáról a Fél köteles a másik Felet haladék nélkül, ám legkésőbb öt (5) munkanapon belül – írásban, e-mailen - értesíteni. A kapcsolattartók személyének változása nem minősül a Szerződés módosításának.
2. A Felek közötti kapcsolattartás elsődleges elektronikus módon, e-mail üzenettel történik, azonban a szerződésszegéssel kapcsolatos értesítéseket postai úton, tértivevényes levél formájában is kötelesek Felek egymásnak megküldeni.

**X. EGYÉB RENDELKEZÉSEK**

1. Felek jelen szerződésből eredő esetleges jogvitáikat elsősorban tárgyalásos úton kötelesek rendezni.
2. Megrendelő felhívja Vállalkozó figyelmét, hogy nem köt olyan jogi személlyel, jogi személyiséggel nem rendelkező szervezettel visszterhes szerződést, illetve létrejött ilyen szerződés alapján nem teljesít kifizetést, amely szervezet nem minősül átlátható szervezetnek. A kötelezettséget vállaló (Megrendelő) ezen feltétel ellenőrzése céljából, a szerződésből eredő követelések elévüléséig az Áht. 55. § szerint jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ban meghatározott adatokat kezelni azzal, hogy ahol az Áht. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni. **Vállalkozó jelen Szerződés megkötésével egyben nyilatkozik arról, hogy átlátható szervezetnek minősül és a Szerződés 3. sz. mellékleteként csatolja átláthatósági nyilatkozatát.** Vállalkozó továbbá kijelenti, hogy nem vesz igénybe az eljárásban előírt kizáró okok hatálya alatt álló alvállalkozót.
3. **Vállalkozó a Szerződés megkötésének időpontjában, majd - a később bevont alvállalkozók tekintetében - a Szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a Szerződés teljesítésében.** Vállalkozó a bejelentéssel együtt köteles a Megrendelőnek az alvállalkozó megnevezésén, adószámán, elérhetőségén, a képviseletre jogosult személyén túl az Vállalkozói teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. A Vállalkozó a szerződés teljesítésének időtartama alatt köteles a Megrendelőt tájékoztatni az alvállalkozók bejelentésben közölt adatainak változásáról. Vállalkozó köteles a Megrendelőnek az alvállalkozói teljesítést követően a Vállalkozói teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

**Vállalkozó a szerződésbe foglaltan nyilatkozik arról, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.**

Vállalkozó az alvállalkozóval kötött szerződésben az alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként legfeljebb a szerződés szerinti, általános forgalmi adó nélkül számított ellenszolgáltatás tíz-tíz százalékát elérő biztosítékot köthet ki.

1. Jelen Szerződés törzsszövege – a mellékletek nélkül – 11 oldalból áll és két (2) darab egymással teljesen megegyező példányban készült, melyből 1 példány Megrendelőt, 1 példány Vállalkozót illet meg.
2. Jelen Szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírták.

Mellékletek:

1. számú melléklet: Műszaki Leírás és melléklete

2. számú melléklet: Felelősségbiztosítási kötvény/szerződés

3. számú melléklet: Vállalkozó Átláthatósági Nyilatkozata

4. számú melléklet: Alvállalkozó bejelentésére szolgáló nyilatkozatminta

5. számú melléklet: Alvállalkozói teljesítés lejelentésére szolgáló nyilatkozatminta

Külön fizikai csatolás nélkül jelen Szerződés mellékletét képezi a megelőző közbeszerzési eljárás iratanyaga.

|  |  |
| --- | --- |
| **EVIN Erzsébetvárosi Ingatlangazdálkodási Nonprofit Zrt.** | **………………...** |
| Aláírás:  ……………………………………..……. | Aláírás:  ………………………..…………... |
| **Dr. Halmai Gyula**  **vezérigazgató**  Megrendelő | ……………………..  Vállalkozó |
|  |  |
| Budapest, 2023. év ………. hó …… napján | Budapest, 2023. év ……….. hó ……. napján |

**3. számú melléklet: Vállalkozó Átláthatósági Nyilatkozata**

Alulírott **………………..** mint a **……………… (………………………………….)** ügyvezetője nyilatkozom **büntetőjogi és polgári jogi felelősségem tudatában, hogy** **a nemzeti vagyonról szóló 2011. évi CXCVI. törvény 3. § (1) bekezdés 1. pontjának …..) alpontja alapján átlátható szervezetnek minősül:**

A **………..** olyan belföldi jogi személy, amely megfelel a következő feltételeknek:

* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, **a tényleges tulajdonos neve, lakcíme:**

**………………………………**.

* Magyarországon rendelkezik adóilletőséggel;

* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak.
* a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a 2011. évi CXCVI. törvény 3. § (1) bekezdés 1. ba), bb) és bc) alpont szerinti feltételek fennállnak.

Kelt.: 2023. ………………………

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**cégszerű aláírás**

**4. számú melléklet: Alvállalkozó bejelentésére szolgáló nyilatkozatminta**

Alulírott **………………..** mint a **……………… (………………………………….)** képviseletére jogosult személy a Kbt. 138. § (3) bekezdésével összhangban nyilatkozom, hogy a Színház- és Filmművészeti Egyetem „***Tűzjelző rendszer telepítése***” tárgyú szerződésének teljesítése során az alábbi alvállalkozót[[1]](#footnote-1) kívánjuk igénybe venni:

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a vállalkozói teljesítésen belül az alvállalkozói teljesítés várható százalékos aránya:**

**az alvállalkozói szerződés szerinti ellenszolgáltatás értéke:**

Nyilatkozom, hogy tudomásom van róla, hogy a szerződés teljesítésének időtartama köteles vagyok a Megrendelőt tájékoztatni az alvállalkozók bejelentésben közölt adatainak változásáról, mely kötelezettségemnek haladéktalanul eleget teszek.

Kelt: …………………………………………

Az alvállalkozó fent közölt adataiban az alábbi változások történtek[[2]](#footnote-2):

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a vállalkozói teljesítésen belül az alvállalkozói teljesítés várható százalékos aránya:**

**az alvállalkozói szerződés szerinti ellenszolgáltatás értéke:**

Kelt: …………………………………………

**5. számú melléklet: Alvállalkozói teljesítés lejelentésére szolgáló nyilatkozatminta**

Alulírott **………………..** mint a **……………… (………………………………….)** képviseletére jogosult személy a Kbt. 138. § (3) bekezdésével összhangban nyilatkozom, hogy a Színház- és Filmművészeti Egyetem „***Tűzjelző rendszer telepítése***” tárgyú szerződésének teljesítése során az alábbi alvállalkozói[[3]](#footnote-3) teljesítés történt meg:

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a vállalkozói teljesítésen belül az alvállalkozói teljesítés tényleges százalékos aránya:**

**alvállalkozó felé ellenszolgáltatás kifizetésének időpontja:**

**az alvállalkozónak kifizetett ellenszolgáltatás értéke:**

Kelt: …………………………………………

1. Minden igénybe venni kívánt alvállalkozóra külön kitöltendő. [↑](#footnote-ref-1)
2. Csak abban az esetben kell kitölteni, ha az alvállalkozói bejelentésben tett adatok változtak. [↑](#footnote-ref-2)
3. Minden igénybe venni kívánt alvállalkozóra külön kitöltendő. [↑](#footnote-ref-3)