|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. május 2 - ai rendkívüli**

**ülésére**

|  |  |
| --- | --- |
| **Tárgy:** | Tulajdonosi döntés az EVIN Nonprofit Zrt., mint ajánlatkérő *„Épülettakarítási és épület gondnoki, valamint iroda takarítási feladatok ellátása az EVIN Nonprofit Zrt. részére (EKR000635402023)”* tárgyú közbeszerzési eljárását megindító dokumentumok jóváhagyásáról |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

**Tisztelt Bizottság!**

Az EVIN Nonprofit Zrt. (a továbbiakban: Társaság) a Budapest Főváros VII. kerület Erzsébetváros Önkormányzatával (a továbbiakban: Önkormányzat) megkötött feladatellátási szerződés *(1. számú melléklet)* alapján az önkormányzati tulajdonú ingatlanok üzemeltetésére, fenntartására vonatkozó feladatokat lát el, melynek része az Önkormányzat tulajdonában lévő épületek közös helyiségeinek takarítása, gondnoki teendők ellátása, valamint a Társaság székhelyén, telephelyein lévő irodahelyiségek takarítása.

Az épület- és irodatakarítási feladatok ellátását Társaságunk külsős szerződött partner segítségével biztosítja, melyre vonatkozó vállalkozási szerződés megkötése érdekében közbeszerzési eljárás lefolytatására van szükség. Az eljárás becsült értéke nettó 46.607.207,- Ft. A jelen nemzeti, Kbt. 112. § (1) bekezdés b) pont szerinti nyílt eljárás ( hirdetménnyel induló) megindításához szükséges dokumentumokat *a határozati javaslat mellékletei* tartalmazzák. A tárgyi közbeszerzés szerepel a Társaság 2023. évi közbeszerzési tervében.

Budapest Főváros VII. Kerület Erzsébetváros Önkormányzatának és Polgármesteri Hivatalának Közbeszerzési Szabályzata I. fejezet 1.4 pontja szerint *„A saját közbeszerzési szabályzattal rendelkező Gazdasági társaságok közbeszerzési eljárásaikat feladat-ellátási szerződésükben meghatározott feladatok körében ajánlatkérőként eljárva, a Bizottságnak bemutatott szabályzatuk alapján, felelős akkreditált közbeszerzési szaktanácsadó bonyolításában maguk végzik azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthatnak…”*

Fentiek alapján kérjük az *„Épülettakarítási és épület gondnoki, valamint iroda takarítási feladatok ellátása az EVIN Nonprofit Zrt. részére (EKR000635402023)”* tárgyú közbeszerzési eljárás Társaságunk által történő megindításának jóváhagyását.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (V.02.) számú határozata az EVIN Nonprofit Zrt. ajánlatkérő részére *„Épülettakarítási és épület gondnoki, valamint iroda takarítási feladatok ellátása az EVIN Nonprofit Zrt. részére (EKR000635402023)”* tárgyú közbeszerzési eljárás dokumentációjának jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. az EVIN Nonprofit Zrt. által előterjesztett *„Épülettakarítási és épület gondnoki, valamint iroda takarítási feladatok ellátása az EVIN Nonprofit Zrt. részére (EKR000635402023)”* tárgyú közbeszerzési eljárás dokumentációját jóváhagyja, egyúttal engedélyezi a közbeszerzési eljárás megindítását.
2. felkéri az EVIN Nonprofit. Zrt.-t a közbeszerzési eljárás lefolytatására.

**Felelős:** Niedermüller Péter polgármester

**Határidő:** azonnal

Budapest, 2023. április 19.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Előterjesztés mellékletei:

1. sz. melléklet – EVIN Feladatellátási szerződése

Határozati javaslatok mellékletei:

1. sz. melléklet – Ajánlati felhívás\_Épület- és irodatakarítás 2023

2. sz. melléklet – Közbeszerzési dokumentum\_Épület- és irodatakarítás 2023

3. sz. melléklet – Szerződéstervezet\_Épület- és irodatakarítás 2023

4. sz. melléklet – Műszaki leírás\_Épület- és irodatakarítás 2023

5. sz. melléklet – Épület-ingatlanlista\_Épület- és irodatakarítás 2023