**Vállalkozási keretszerződés**

**(tervezet)**

**„Karbantartási-, hiba- és veszélyelhárítási munkák”**

**EKR000633512023**

amely létrejött egyrészről:

Név: **EVIN Erzsébetvárosi Ingatlangazdálkodási Nonprofit Zártkörűen Működő Részvénytársaság**

Székhely: 1071 Budapest, Damjanich utca 12.;

Adószám: 12194528-2-42;

Cégjegyzékszám: 01-10-043258;

Képviseli: Dr. Halmai Gyula vezérigazgató

mint Megrendelő, (a továbbiakban: **Megrendelő**),

másrészről:

Név: ……………………………………….

Székhely: ……………………………………….

Adószám: ……………………………………….

Cégjegyzékszám: ……………………………………….

Pénzforgalmi számlaszám: ……………………………………….

Pénzforgalmi szolgáltató: ……………………………………….

Képviseli: ……………………………………….

mint Vállalkozó, (a továbbiakban: **Vállalkozó**),

**–** együttes említésük esetén: **Felek**, önállóan: **Fél** **–** között alulírott napon és helyen a jelen vállalkozási keretszerződésben írt feltételek szerint:

**I. ELŐZMÉNYEK**

1. Megrendelő, mint Ajánlatkérő*,* a Kbt. 115. § szerinti nyílt közbeszerzési eljárást indított „**Karbantartási-, hiba- és veszélyelhárítási munkák**” tárgyában. Megrendelő az ajánlatok elbírálásáról készült ……... napján megküldött összegzésében Vállalkozót hirdette ki az eljárás nyertesének. Felek a Kbt. 131. § (1) bekezdése alapján az alábbi vállalkozási keretszerződést (továbbiakban: szerződés) kötik:

**II. A SZERZŐDÉS TÁRGYA, VÁLLALKOZÓ ÉRTÉKELÉSI SZEMPONTRA TETT MEGAJÁNLÁSAI**

1. Megrendelő megrendeli, Vállalkozó pedig elvállalja a közbeszerzési eljárást megindító felhívásban és az egyéb közbeszerzési dokumentumokban, különösen a műszaki leírásában és a feladatmeghatározásban rögzített **karbantartási, hiba- és veszélyelhárítási munkák** (a továbbiakban a **munka**) **Megrendelő eseti megrendelése szerinti elvégzését** a jelen szerződésben meghatározott díjért.

**A szerződés keretösszege: nettó 290.000.000,- Ft. + ÁFA**

2. Vállalkozó a szerződés teljesítését a Megrendelő által rendelkezésre bocsátott leírás és a Megrendelő utasításai szerint a hatályos jogszabályoknak, hatósági előírásoknak, és szakmai szokásoknak megfelelően köteles végezni.

3. Vállalkozó ajánlatában a minőségi értékelési szempontokra tett megajánlásai:

* Hátrányos helyzetű munkavállaló alkalmazása: ……. fő
* Vállalkozó a Megrendelő által előírt kötelező, 12 hónapos kötelező jótálláson felül további ….. (nyertes ajánlat szerint) hónap többletjótállást vállal, melyek alapján a jótállás mindösszesen időtartama …. hónap.

4. A 3. pont szerinti vállalásoknak Vállalkozó az alábbiak szerint köteles eleget tenni:

* Vállalkozó a fentiek szerint ….. fő (nyertes ajánlat szerint) hátrányos helyzetű munkavállaló alkalmazására köteles a Szerződés teljesítés időtartamának legalább fele alatt. Felek hátrányos helyzetű munkavállaló alatt a foglalkoztatás elősegítéséről és a munkanélküliek ellátásáról szóló 1991. évi IV. törvény szerinti „hátrányos helyzetű munkavállót” és a „súlyosan hátrányos helyzetű munkavállalót” értik [57/B. § (4) bekezdés 1. és 2. pont]. Vállalkozó köteles Megrendelőnek az alábbiak szerint igazolni a fenti kötelezettség teljesítését: Vállalkozó köteles tájékoztatni Megrendelőt a hátrányos helyzetű munkavállaló személyéről és köteles bemutatni a munkavállaló hátrányos helyzetét igazoló dokumentumokat. Vállalkozó köteles továbbá a hátrányos helyzetű munkavállaló szerződés teljesítésében történő közreműködésének időtartamát dokumentálni.

**III. MŰSZAKI TARTALOM**

1. Jelen szerződés műszaki tartalmát elsősorban a Megrendelő által tételesen felsorolt, jelen szerződés 1. számú mellékletét képező dokumentumban szereplő valamennyi építési munkák adják, amelyet Megrendelő – jelen okirat IX. pontba írottak figyelembevételével Vállalkozótól megrendel. Vállalkozó az 1. számú melléklet dokumentumában nem nevesített munkanemek elvégzésére is köteles. Ezen tételek elszámolására jelen szerződés V., VI., VIII. pontjában foglalt rendelkezések irányadók.

**IV. VÁLLALKOZÓI DÍJ**

1. Vállalkozó kötelezettséget vállal arra, hogy az 1. számú mellékletben foglalt karbantartási, hiba- és veszélyelhárítási feladatok körében elvégzendő bármely építőipari javítási- szerelési munkákat kizárólag az ajánlatának részét képező rezsi óradíj ajánlati ár (továbbiakban: munkadíj) és a TERC V.I.P. Silver Összevont Építőipari Költségvetéskészítő Program az Összevont Építőipari Normarendszerben rögzített anyagdíj (továbbiakban: anyagdíj) alapján számolja el.

1.1. A munkadíj elszámolása („K” és „M” tételek esetén is): Vállalkozó által adott nettó munkadíj szpár/ó-ban (szerelőpár/óra) számolva és a munkalapon tételesen rögzített, Megrendelő által igazoltan elvégzett munka mennyisége alapján történik.

1.2. A felhasznált anyag elszámolása: a TERC V.I.P. Silver Összevont Építőipari Költségvetés-készítő Program az Összevont Építőipari Normarendszer alapján a nettó anyagdíj és a munkalapon tételesen rögzített, Megrendelő által igazoltan elvégzett munka mennyisége alapján történik. A felhasznált anyagra a 4. pont szerinti anyagigazgatási költség is felszámolható.

1.3. A felhasznált anyagköltség elszámolása („K” és „M” tételek, azaz a TERC V.I.P. Silver Összevont Építőipari Költségvetés-készítő Program az Összevont Építőipari Normarendszerben nem szereplő tételek esetén): Indokolt esetben Megrendelő külön kérésére az egy évnél nem régebbi beszerzői számlával vagy az anyag egységárral ellátott szállítólevéllel igazolt áron, és a munkalapon rögzített (felhasznált) mennyiség alapján történik. A felhasznált anyagra a 4. pont szerinti anyagigazgatási költség is felszámolható.

2. Szerződő Felek megállapodnak abban, hogy Vállalkozó egységesen, tehát „K” és „M” tételek felmerülése esetén is nettó …………………,- Ft, azaz ………………………. forint rezsi óradíj felszámítására jogosult szpár/ó formában.

3. Vállalkozó minden egyes kiszállás alkalmával nettó …………….,-Ft, azaz …………… forint kiszállási díjra jogosult.

4. A TERC V.I.P. Silver Összevont Építőipari Költségvetés-készítő Program az Összevont Építőipari Normarendszerben szereplő tételek, valamint a „K” és „M” tételek anyag és munkadíjának, valamint az anyagigazgatási díj elszámolása ÁFA felszámításával történik. Az ÁFA alatt a mindenkor hatályos jogszabályok szerinti ÁFA-kulcs, és annak alapján számított ÁFA összeg értendő.

5. A Vállalkozó által felszámítható anyagigazgatási díj mértéke: …., azaz ……. % (a Megrendelő által elfogadott, igazolt felhasznált anyag nettó értéke alapján, %-ban kifejezve). Az anyagigazgatási költség %-os mértéke jelen Vállalkozási szerződés határozott időtartama alatt fix.

6. Az ajánlatban szereplő ajánlati árak felemelésére jelen szerződés határozott időtartama alatt Vállalkozó nem jogosult. Felek megegyeznek, hogy az anyagdíj a TERC program frissítése szerint változó lehet. Felek továbbá megegyeznek, hogy Megrendelő és Vállalkozó rendelkezésére álló TERC VIP programban lévő anyagdíjak 5%-os eltérése esetén a Megrendelő TERC VIP programja mérvadó.

**V. FIZETÉSI FELTÉTELEK**

1. Megrendelő az 1. sz. mellékletben (Műszaki dokumentáció - közbeszerzési dokumentáció IV. fejezete) foglalt karbantartási, hiba- és veszélyelhárítási feladatok körében megrendelt egyes építőipari javítási-szerelési, hiba- és veszélyelhárítási munkák eseti megrendelésének ellenértékét az igazolt teljesítést követően, Vállalkozó által benyújtott számla alapján átutalás útján egyenlíti ki a …………… Banknál vezetett ………………………….. számú bankszámlájára Ptk. 6:130 § (1) – (2) bekezdésében foglaltak szerint, a számla kézhezvételétől számított 30 napon belül.

2. Vállalkozó számla kiállítására és benyújtására az eseti megrendelésben meghatározott munka/munkák elvégzését követően, Megrendelő teljesítés igazolásának birtokában, valamint amennyiben nem szerepel a Nemzeti Adó- és Vámhivatal (NAV) által közzétett, köztartozásmentes adózói, online elérhető adatbázisában, úgy a NAV által a köztartozásmentes adózói minőségről kiállított igazolás Megrendelő részére történő átadása után jogosult. A számlázásra minden esetben a teljesítésigazolás ajánlatkérő képviselője által történő kiadását követően kerül sor; a számla értéke a tényleges teljesítéssel arányos mértékű. A teljesítés igazolására a Kbt. 135. § (1)-(2) bekezdéseinek a rendelkezései az irányadók. Vállalkozó a teljesítés igazolás kiállításától számított 5 napon belül köteles a teljesítési igazolás szerinti munka ellenértékét tartalmazó számla kiállítására és benyújtására.

3. Vállalkozó a teljesítés igazolás kiadásához köteles benyújtani Megrendelőnek az eseti megrendelés teljesítését igazoló dokumentációt, az eseti megrendelés teljesítési határidejét követő 5 napon belül.

4. A karbantartási, veszély- és hibaelhárítási munkák elszámolásakor a számlához csatolandó a Megrendelő által jelen szerződés 2. sz. melléklete szerinti Megrendelési lap, és a Vállalkozó által kitöltött és Megrendelő aláírásával ellátott Munkalap, valamint minden egyéb vonatkozó dokumentum, a többi között a TERC V.I.P. Silver Összevont Építőipari költségvetés-készítő Program az Összevont Építőipari Normarendszerben szereplő tételes elszámolás, a teljesítés igazolása, egyéb dokumentumok, továbbá amennyiben Megrendelő kéri, a Vállalkozó köteles az elvégzett munkáról fotó-dokumentációt készíteni (probléma kiérkezésekor, probléma feltárásakor, a hibás anyag, eszköz, gép eltávolítása utáni mennyiségről, a helyreállításról; kivéve veszélyelhárítás esetén, mert ott a helyreállítás elmaradhat) és azt a számlához mellékletként csatolni.

5. Megrendelő eseti megrendelésenként az eseti megrendelés összege 5%-ának megfelelő összegű előleg igénybevételére lehetőséget biztosít. Előleg igénylése esetén az előleg az eseti megrendelés végszámlájából kerül levonásra.

6. A számlának meg kell felelnie a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.

7. Vállalkozó tudomásul veszi, hogy a szerződésszerű teljesítést követően kibocsátandó számlán a számvitelről szóló 2000. évi C. törvény 167. §-ban meghatározott kötelező tartalmi elemeken, továbbá az általános forgalmi adóról szóló 2007. évi CXXVII. törvény 169. §-ában meghatározottakon túl, köteles a Megrendelő által megadott azonosító számot, valamint a teljesítés jogcímét (a számlához kapcsolódó teljesítés rövid megnevezése) feltüntetni.

8. Amennyiben a számlát nem a fentiek figyelembevételével küldik meg, az a számla kiegyenlítés nélküli visszaküldését vonja maga után, és az ebből eredő károkért Megrendelő nem vállal felelősséget.

9. Megrendelő nem vállal felelősséget azért sem, ha Vállalkozó a számlát nem a fenti módon juttatja el Megrendelőhöz.

10. Megrendelő sem a számla eltűnéséért, sem az ebből eredő késedelmes fizetésért semminemű kárfelelősséget nem vállal.

11. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.

12. Megrendelői késedelem: Fizetési késedelem esetén Megrendelő a Ptk. 6:155. § (1) bekezdésében foglaltak szerinti késedelmi kamat megfizetésére köteles. Vállalkozó számláján szereplő minden ezzel ellentétes rendelkezés esetén is a fenti szabály érvényesül a Felek viszonylatában.

13. Vállalkozó köteles a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé tenni.

14. A külföldi adóilletőségű Vállalkozó köteles a szerződéshez arra vonatkozó meghatalmazást csatolni, hogy az illetősége szerinti adóhatóságtól a magyar adóhatóság közvetlenül beszerezhet a Vállalkozóra vonatkozó adatokat az országok közötti jogsegély igénybevétele nélkül.

15. Amennyiben Vállalkozó a teljesítéshez alvállalkozót nem vesz igénybe, a kifizetést a Ptk. 6:130. § (1)-(2) bekezdése szerint teljesíti Megrendelő, a teljesítést követően benyújtott szerződésszerű és a jogszabályoknak megfelelő számla alapján, leigazolt szerződésszerű teljesítést/részteljesítést követően.

16. Amennyiben Vállalkozó a teljesítéshez alvállalkozót vesz igénybe, Megrendelő a kifizetést a 322/2015. (X.30.) Korm. rendelet 32/A. §-a szerint teljesíti az alábbiak szerint: Vállalkozó legkésőbb a teljesítés (eseti megrendelés teljesítése) elismerésének időpontjáig köteles nyilatkozatot tenni, hogy az általa a teljesítésbe bevont alvállalkozók egyenként mekkora összegre jogosultak az ellenszolgáltatásból, egyidejűleg felhívja az alvállalkozókat, hogy állítsák ki ezen számláikat. A Vállalkozó a teljesítés elismerését követően állítja ki számláját, a számlában részletezve az alvállalkozói teljesítés, valamint a vállalkozói teljesítés mértékét. Az alvállalkozói számlában feltüntetett alvállalkozói teljesítés ellenértékét Megrendelő az alvállalkozói követelések kiegyenlítését igazoló átutalások igazolásainak másolatainak Megrendelőhöz beérkezését követő tizenöt napon belül átutalja a Vállalkozónak. Vállalkozó ezt követően haladéktalanul köteles kiegyenlíti az alvállalkozók számláit. Vállalkozó köteles Megrendelőnek átadni az alvállalkozók kifizetését tanúsító átutalások igazolásainak másolatait. Vállalkozó által benyújtott számlában megjelölt, fővállalkozói teljesítés ellenértékét Megrendelő tizenöt napon belül átutalja Vállalkozónak.

17. Az Étv. 39/A. § (6) bekezdése szerint eljárva a kivitelezési szerződés teljesítésében részt vevő alvállalkozó kivitelezési szerződésében rögzített fizetési határideje nem haladhatja meg a Megrendelő és a Vállalkozó által megkötött jelen Szerződésben meghatározott fizetési határidejét.

18. Vállalkozó a Kbt. 136. § (1) bekezdése alapján vállalja, hogy

- nem fizethet, illetve számolhat el a Szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)–kb) alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

- a Szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

**VI. A SZERZŐDÉS IDŐTARTAMA, TELJESÍTÉSI HATÁRIDŐ, TELJESÍTÉSI HELY**

1. A keretszerződés határozott időtartamra, aláírásától 2024. december 31-ig tartó határozott időtartamra kerül megkötésre, azzal, hogy amennyiben a keretszerződés nettó 290.000.000 - Ft. keretösszege 2024.december 31-e előtt merül ki, a szerződés a keretösszeg kimerülésével megszűnik.

2. Az eseti megrendelések teljesítésének határideje:

* karbantartási építési munkák esetén - a megrendelésben rögzített határidőig;
* hibaelhárítási építési munkák esetén – maximum 2 munkanapon belül;
* veszélyelhárítás esetén – a megrendelés napján.

3. Vállalkozónak a karbantartási tevékenységen belül folyamatosan teljesítenie kell és e célból a következő időpontokban kell rendelkezésre állnia:

Hétfő: 8:00-18:00 óráig

Kedd: 8:00-18:00 óráig

Szerda: 8:00-18:00 óráig

Csütörtök: 8:00-18:00 óráig

Péntek: 8:00-18:00 óráig

4. Vállalkozónak a veszély- és hibaelhárítási tevékenységen belül folyamatosan teljesítenie kell és e célból az év minden napján 0-24 órában kell rendelkezésre állnia.

5. Teljesítés helye: Magyarország, Budapest VII. kerület.

**VII. A SZERZŐDÉS MEGSZÜNTETÉSE**

1. Felek rögzítik, hogy a szerződés megszüntetésére a Ptk. és Kbt. előírásai szerint van lehetőség.
2. Rendkívüli felmondási indokok:

Megrendelő a szerződést Vállalkozóhoz intézett írásbeli egyoldalú jognyilatkozattal felmondhatja, ha a Vállalkozó szerződéses kötelezettségeit súlyosan vagy ismételten megszegi, így különösen, de nem kizárólagosan az alábbi esetekben:

* + Vállalkozó a Megrendelő – szerződésszerű teljesítésre irányuló - felszólításának az abban megjelölt határidőn belül nem tesz eleget;
  + Vállalkozóval szemben felszámolási, végelszámolási eljárás indul, vagy felfüggeszti gazdasági tevékenységét;
  + jogerős elmarasztaló határozatot hoznak a Vállalkozó szakmai tevékenységét érintő szabálysértés vagy bűncselekmény miatt;
  + amennyiben az eseti megrendelések meghiúsulására több, mint 10 alkalommal kerül sor.

Az azonnali hatályú felmondás ellenkező rendelkezés hiányában a felmondás napjától kezdve szünteti meg a szerződést. Vállalkozó súlyos szerződésszegése miatt bekövetkező felmondás esetén, a Vállalkozó árainak megtérítésére nem tarthat igényt.

3. Megrendelő jogosult a szerződést felmondani amennyiben:

- feltétlenül szükséges a szerződés olyan lényeges módosítása, amely esetében a Kbt. 141. § alapján új közbeszerzési eljárást kell lefolytatni,

- a Vállalkozó nem biztosítja a Kbt. 138. §-ban foglaltak betartását, vagy a Vállalkozó személyében érvényesen olyan jogutódlás következett be, amely nem felel meg a Kbt. 139. §-ban foglaltaknak;

4. Megrendelő jogosult és egyben köteles a szerződést felmondani – ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon – ha

* a Vállalkozóban közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.
* a Vállalkozó közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a Kbt. 62. § (1) bekezdés k) pont kb) alpontjában meghatározott valamely feltétel.

**VIII. AZ ESETI MEGRENDELÉS RENDJE**

1. Nettó 500.000 Ft feletti karbantartási munka megrendelésével kapcsolatos rendelkezések:

* 1. Amennyiben Vállalkozó a Megrendelő által bejelentett munka feltárásakor megállapítja, hogy az adott munka ellenértéke meghaladja a nettó 500.000 Ft összegét, úgy írásban és szóban tájékoztatja a Megrendelőt annak tényéről.
  2. Vállalkozó köteles felmérési tervet készíteni Megrendelő részére, amelyet e-mail formában továbbít Megrendelő részére. A felmérési tervnek tartalmaznia kell a konkrét építőipari javítás-szerelési munka ütemezését, és az általa alkalmazni kívánt technológiát. Vállalkozó az általa tett 1.a. pontban meghatározott bejelentésétől számított 5 munkanapon belül köteles a felmérést elkészíteni és arra költségvetést elkészíteni (a TERC alapján).
  3. Megrendelő véleményezi és jóváhagyja Vállalkozó 1.b. pontban meghatározott felmérésében foglaltakat, jogosult azokat egyoldalúan felülbírálni az alkalmazandó technológia, a munkatételek száma és mennyisége, a munkavégzés részletes feltételei és a vállalt teljesítési határidő tekintetében.
  4. A konkrét építőipari javítás-szerelési munkára, illetve munkákra vonatkozó megrendelés az l.a., 1.b. és 1.c. pontokban részletezett eljárást követően, a jelen okirat 2. számú melléklete szerinti „Megrendelési lap” elnevezésű mellékleten külön ezen célból feltüntetett rész kölcsönös aláírásával kerül elfogadásra. Vállalkozó köteles a „Megrendelési lapot” az igazolt átvételt követő 1 munkanapon belül – a megrendelés elfogadására vonatkozó nyilatkozatával és a „Megrendelési lap” cégszerű aláírásával ellátva – Megrendelőnek visszaküldeni. A „Megrendelési lap” és a visszaigazolás küldése e-mailen útján történik.
  5. Az elektronikus úton megküldött megrendelés és visszaigazolás kézhezvételének a küldő fél általi elküldés időpontja értendő. Vállalkozó bármely nettó 500.000 Ft feletti karbantartás körébe tartozó szakipari munkát az aláírt „Megrendelési lap” visszaküldésétől számított 5 munkanap alatt köteles megkezdeni és legkésőbb a „Megrendelési lapon” vállalt teljesítési határidő alatt befejezni.

1. Nettó 500.000 Ft alatti karbantartási, veszély- és hibaelhárítási munkák megrendelésével kapcsolatos rendelkezések:
   1. Nettó 500.000 Ft alatti munkák esetén Megrendelő a konkrét javítási-szerelési munkára vonatkozó igényét jelen okirat 2. sz. mellékletét képző „Megrendelési lapon” munkanapokon e-mailben közli Vállalkozóval. Vállalkozó az aláírt „Megrendelési lap” átvételét a kézhezvételtől számított 3 órán belül köteles visszaigazolni. Vállalkozó köteles az általa cégszerűen aláírt „Megrendelési lapot” az igazolt átvételt követő 2 munkanapon belül – a megrendelés elfogadására vonatkozó nyilatkozatával ellátva – Megrendelőnek visszaküldeni. Az elektronikus úton küldött megrendelés és visszaigazolás kézhezvételének a küldő fél általi elküldés időpontja értendő.
   2. Vállalkozó bármely nettó 500.000 Ft alatti karbantartás körébe tartozó szakipari munkát az aláírt „Megrendelési lap” visszaküldésétől számított 3 munkanap alatt köteles megkezdeni és legkésőbb a „Megrendelési lapon” vállalt teljesítési határidő alatt befejezni.
   3. Vállalkozó tudomásul veszi, hogy Megrendelő felé bejelentési kötelezettség terheli, amennyiben az 2. sz. melléklet szerinti „Megrendelési lap” alapján indult a. pont szerinti karbantartási feladatok teljesítése meghaladja a nettó 500.000 Forintot.

**IX. KÖTBÉR**

1. A Ptk. 6:186. § (1) bekezdése alapján, ha nyertes ajánlattevő olyan okból, amelyért felelős, megszegi a szerződést, a Megrendelő kötbérre jogosult az alábbiak szerint:

Késedelmi kötbér: A késedelmi kötbér a teljesítési határidő eredménytelen lejárta utáni első naptól esedékes minden erre vonatkozó további figyelmeztetés nélkül. A késedelmi kötbér mértéke a késedelemmel érintett munkarészre eső nettó vállalkozói díj 1%-a minden késedelemmel érintett nap után. A késedelmi kötbér maximuma a késedelemmel érintett munkarészre eső nettó vállalkozói díj 15%-a. A kötbérmaximum elérése esetén a Megrendelő jogosult a szerződést azonnali hatállyal felmondani. Amennyiben a teljesítés olyan okból késedelmes, melyért a nyertes ajánlattevőként szerződő fél felelős, a késedelmes teljesítés esetére kikötött kötbér megfizetése nem mentesít a teljesítés alól.

Hibás teljesítés esetén, ha a Megrendelő által a javításra megszabott határidő eredménytelenül telik el, Megrendelő Késedelmi kötbérre jogosult.

Meghiúsulási kötbér: A Vállalkozó meghiúsulási kötbért köteles fizetni, ha a jelen szerződés teljesítése - olyan okból, amelyért a Vállalkozó felelős részlegesen vagy teljesen - meghiúsul, ha a Vállalkozó a teljesítést jogos ok nélküli megtagadja, ha olyan ok miatt, amelyért a Vállalkozó felelős - különösen szerződésszegése esetén - a Megrendelő eláll a szerződéstől vagy felmondja a szerződést vagy annak egy részét. Az elállás, felmondás nem érinti a Vállalkozó meghiúsulási kötbérfizetési kötelezettségét. A meghiúsulási kötbér mértéke a meghiúsulással érintett munkarészre eső nettó vállalkozói díj 20%-a.

2. Kötbérekkel kapcsolatos egyéb rendelkezések:

A Polgári Törvénykönyvről szóló 2013. évi V. törvény Ptk. 6:186. § (1) bekezdése alapján a nyertes ajánlattevőként szerződő fél kötbér fizetésére köteles, ha olyan okból, amelyért felelős, megszegi a szerződést. A nyertes ajánlattevőként szerződő fél mentesül a kötbérfizetési kötelezettség alól, ha szerződésszegését kimenti.

**X. JÓTÁLLÁS**

1. Vállalkozó a szerződés teljesítéséért jogszabály alapján jótállásra köteles, a jótállás időtartama 12 hónap. A jótállás időtartama alatt Vállalkozó a jogszabályban foglalt feltételek szerint köteles helytállni a hibás teljesítésért. Vállalkozó mentesül a jótállási kötelezettség alól, ha bizonyítja, hogy a hiba oka a teljesítés után keletkezett.

Vállalkozó a Megrendelő által előírt kötelező, 12 hónapos kötelező jótálláson felül további ….. (nyertes ajánlat szerint) hónap többletjótállást vállal, melyek alapján **a jótállás mindösszesen időtartama …. hónap.**

1. A jótállási igény a jótállási határidőben érvényesíthető. Ha a Vállalkozó a jótállási kötelezettségének a Megrendelő felhívására - megfelelő határidőben - nem tesz eleget, a jótállási igény a felhívásban tűzött határidő elteltétől számított három hónapon belül akkor is érvényesíthető bíróság előtt, ha a jótállási idő már eltelt. E határidő elmulasztása jogvesztéssel jár.
2. A jótállási igény érvényesítésére egyebekben a kellékszavatossági jogok gyakorlására vonatkozó szabályokat kell megfelelően alkalmazni.

**XI. SZERZŐDŐ FELEK KÉPVISELŐI**

1. Felek kötelezettséget vállalnak arra, hogy jelen szerződés hatálya alatt folyamatosan együttműködnek. Ennek keretében kellő időben tájékoztatják egymást a jelen szerződésben foglaltak teljesítése mellett minden olyan kérdésről, amely a jelen szerződés teljesítésére kihatással lehet.

1. Felek közötti kapcsolattartók, és elérhetőségeik: *(szerződéskötéskor kerül kitöltésre)*

|  |  |
| --- | --- |
| **Megrendelő részéről:** | |
| név: |  |
| titulus: |  |
| értesítési cím: |  |
| telefon: |  |
| e-mail: |  |
| **Vállalkozó részéről:** |  |
| név: |  |
| titulus: |  |
| értesítési cím: |  |
| telefon: |  |
| e-mail: |  |

3. A fent megnevezett képviselő személyének változásáról a Fél köteles a másik Felet haladék nélkül, ám legkésőbb öt (5) munkanapon belül értesíteni.

4. A képviseleti jogosultság nem terjed ki a szerződés módosítására, illetve olyan utasítás átadás-átvételére, amely közvetlenül vagy közvetve a jelen szerződés módosítását eredményezné.

**XII. FELELŐSSÉGBIZTOSÍTÁS**

1. Vállalkozó kijelenti, hogy rendelkezik **a 322/2015. (X. 30.) Korm. rendelet 26. §-ában előírt teljes körű felelősségbiztosítással (építés- és szerelésbiztosítás - C.A.R. vagy azzal egyenértékű), melynek mértéke legalább 5.000.000 Ft/kár és 50.000.000 Ft/év.**

2. A felelősségbiztosítási szerződésnek a szerződés szerinti munka időtartamára kell vonatkoznia. Vállalkozó kötelezettsége, hogy a szerződés teljes időtartama alatt rendelkezzen a felelősségbiztosítással.

3. Vállalkozó haladéktalanul, de legkésőbb a szerződéskötéskor köteles Megrendelő részére bemutatni a felelősségbiztosítási szerződésének eredeti példányát, egy másolati példányát pedig köteles átadni Megrendelő részére, mely felelősségbiztosítás másolati példánya a jelen szerződés 4. sz. mellékletét képezi. Ennek elmaradása esetén Megrendelő Vállalkozót póthatáridővel felhívja a szerződésszegés megszüntetésére, és Megrendelő megtagadhatja a munkaterület Vállalkozó részére történő átadását. A póthatáridő eredménytelen elteltét követően Megrendelő jogosult a szerződéstől elállni.

**XIII. ÁLTALÁNOS RENDELKEZÉSEK**

1. Irányadó jog: Felek kifejezetten megállapodnak, hogy jelen megállapodás egészére – így különösen a szerződés megkötésére, anyagi és alaki érvényességére, kötelmi hatásaira, a szerződést megerősítő mellékkötelezettségekre, a szerződéssel kapcsolatos követelések beszámíthatóságára – a magyar jog rendelkezéseit kell alkalmazni.

2. Felek jelen szerződésből eredő esetleges jogvitáikat elsősorban tárgyalásos úton kötelesek rendezni.

3. A Felek megállapodnak, hogy a jelen szerződésből eredő bármely jogvitájuk miatti bírósági vagy hatósági eljárásnak nincs halasztó hatálya Vállalkozó szerződés szerinti teljesítési kötelezettségére, ideértve különösen a szavatossági igények tekintetében történő helytállást.

4. Részleges érvénytelenség: Felek megállapodnak, hogy amennyiben jelen szerződés bármelyik rendelkezése utóbb érvénytelennek minősül, a szerződés többi részét érvényesnek tekintik, kivéve, ha Felek a szerződést az érvénytelen rész nélkül nem kötötték volna meg.

5. Jogról való lemondás hiánya: Jelen szerződésben foglalt bármely jog késedelmes érvényesítése, illetve érvényesítésének elmulasztása nem jelenti a jogok érvényesítéséről való lemondást, illetve valamely jog részleges vagy kizárólagos érvényesítése nem zárja ki a többi, illetve a fennmaradó jog érvényesítését.

6. Titoktartás: Jelen szerződés aláírásával Vállalkozó kötelezi magát arra, hogy a jelen szerződés teljesítése során tudomására jutott adatokat, információkat, üzemi és üzletpolitikai eseményeket és/vagy személyes adatokat / a továbbiakban együttesen: adat(ok)/ üzleti titokként kezeli. Vállalkozó jelen szerződés teljesítése során tudomására jutott adatokat harmadik félnek nem adhatja ki, azokat csak a jelen szerződés teljesítéséhez szükséges mértékben használja. Vállalkozó ennek megtartásáról a feladatok ellátásában közreműködő munkatársai, alvállalkozói, teljesítési segédei tekintetében is köteles gondoskodni. Az információk és adatok üzleti titokként történő kezelésére vonatkozó kötelezettség a Vállalkozót jelen szerződés lejáratát követően is korlátlan ideig terheli.

7. Vállalkozó kijelenti, hogy nincs olyan függőben levő kötelezettsége vagy érdekkörében lévő más körülmény, amely kedvezőtlenül hathat a jelen szerződésben foglaltak érvényességére, teljesítésére vagy saját teljesítési készségére, illetve képességére.

8. Vállalkozó ezúton is megerősíti minden az eljárás során tett nyilatkozatát, továbbá felelőssége tudatában kijelenti, hogy azok tartalma és jelen szerződés között ellentmondás nem áll fenn.

9. Megrendelő felhívja Vállalkozó figyelmét, hogy nem köt olyan jogi személlyel, jogi személyiséggel nem rendelkező szervezettel visszterhes szerződést, illetve létrejött ilyen szerződés alapján nem teljesít kifizetést, amely szervezet nem minősül átlátható szervezetnek. A kötelezettséget vállaló (Megrendelő) ezen feltétel ellenőrzése céljából, a szerződésből eredő követelések elévüléséig az Áht. 55. § szerint jogosult a jogi személy, jogi személyiséggel nem rendelkező szervezet átláthatóságával összefüggő, az Áht. 55. §-ban meghatározott adatokat kezelni azzal, hogy ahol az Áht. § kedvezményezettről rendelkezik, azon a jogi személyt, jogi személyiséggel nem rendelkező szervezetet kell érteni. **Vállalkozó jelen Szerződés megkötésével egyben nyilatkozik arról, hogy átlátható szervezetnek minősül és a Szerződés 5. sz. mellékleteként csatolja átláthatósági nyilatkozatát.**

10. **Vállalkozó a Szerződés megkötésének időpontjában, majd - a később bevont alvállalkozók tekintetében - a Szerződés teljesítésének időtartama alatt köteles előzetesen a Megrendelőnek valamennyi olyan alvállalkozót bejelenteni, amely részt vesz a Szerződés teljesítésében.** Vállalkozó a bejelentéssel együtt köteles a Megrendelőnek az alvállalkozó megnevezésén, adószámán, elérhetőségén, a képviseletre jogosult személyén túl az Vállalkozói teljesítésen belül az alvállalkozói teljesítés várható százalékos arányát, valamint az alvállalkozói szerződés szerinti ellenszolgáltatás értékét megadni. A Vállalkozó a szerződés teljesítésének időtartama alatt köteles a Megrendelőt tájékoztatni az alvállalkozók bejelentésben közölt adatainak változásáról. Vállalkozó köteles a Megrendelőnek az alvállalkozói teljesítést követően a Vállalkozói teljesítésen belül az alvállalkozói teljesítés tényleges százalékos arányát, valamint az ellenszolgáltatás teljesítésének időpontját és a kifizetett ellenszolgáltatás értékét bejelenteni.

**Vállalkozó a szerződésbe foglaltan nyilatkozik arról, hogy a szerződés teljesítéséhez nem vesz igénybe a közbeszerzési eljárásban előírt kizáró okok hatálya alatt álló alvállalkozót.**

Vállalkozó az alvállalkozóval kötött szerződésben az alvállalkozó teljesítésének elmaradásával vagy hibás teljesítésével kapcsolatos igényeinek biztosítékaként legfeljebb a szerződés szerinti, általános forgalmi adó nélkül számított ellenszolgáltatás tíz-tíz százalékát elérő biztosítékot köthet ki.

11. Vállalkozó képviselője kijelenti, hogy Vállalkozó képviseletére és a jelen szerződés aláírására megfelelő jogosultsággal rendelkezik azzal, hogy az ezzel összefüggésben felmerülő károkért a polgári jog szabályai szerint felelősséggel tartozik Megrendelő felé.

12. Jelen szerződés törzsszövege – a mellékletek nélkül - 12 oldalból áll és két (2) darab egymással teljesen megegyező példányban készült. A szerződés példányaiból minden felet egy (1) darab eredeti példány illeti meg.

13. Jelen szerződést a Felek elolvasták, azt közösen értelmezték, és saját elhatározásukból, minden befolyástól mentesen, mint ügyleti akaratukkal mindenben megegyezőt, a képviselet szabályainak megtartásával saját kezűleg aláírják.

Mellékletek:

1. számú melléklet: Műszaki dokumentáció (közbeszerzési dokumentáció II. fejezete)

2. számú melléklet: Megrendelési lap

3. számú melléklet: Karbantartási munkalap

4. számú melléklet: Felelősségbiztosítás

5. számú melléklet: Átláthatósági nyilatkozat

6. számú melléklet: Alvállalkozó bejelentésére szolgáló nyilatkozatminta

7. számú melléklet: Alvállalkozói teljesítés lejelentésére szolgáló nyilatkozatminta

Külön fizikai csatolás nélkül jelen Szerződés mellékletét képezi a megelőző közbeszerzési eljárás iratanyaga.

|  |  |
| --- | --- |
| **EVIN Erzsébetvárosi Ingatlangazdálkodási Nonprofit Zrt.** | **………………...** |
| Aláírás:  ……………………………………..……. | Aláírás:  ………………………..…………... |
| **Dr. Halmai Gyula**  **vezérigazgató**  Megrendelő | ……………………..  Vállalkozó |
|  |  |
| Budapest, 2023. év ………. hó …… napján | Budapest, 2023. év ……….. hó ……. napján |

2. számú melléklet:

**Megrendelési lap**

**karbantartási-, hiba- és veszélyelhárítási munkákhoz**

**Munka sorszáma:**

**Megrendelő:**

|  |  |  |  |
| --- | --- | --- | --- |
| Munkavégzés pontos helye: | Budapest, VII. kerület  **utca:** **hsz:** **emelet:** **ajtó:** | | |
| Hibabejelentő neve: | | | Telefon: |
| Megrendelő képviselőjének neve és telefonszáma:  (gondnok, műszaki referens, cégvezető, ügyvezető lehet) | Név:  Telefon: | | |
| Bejelentés időpontja: | Budapest, 20... év ...hó ... nap .... óra .. perc | | |
| Vállalkozónak továbbítás időpontja: | Budapest, 20... év ...hó ... nap .... óra .. perc | | |
| HIBAELHÁRÍTÁS – KARBANTARTÁS – VESZÉLYELHÁRÍTÁS (megfelelő rész aláhúzandó)  Elvégzendő munka:  …………………………………………………………………………………………………………….  …………………………………………………………………………………………………………….  Előre láthatólag milyen szakiparra lesz szükség:  ….………………………….…………….………………………………………………………………..…………………………………………….……………………………………………………………………………………Nettó 500.000 Ft feletti munkavégzésre készült felmérési tervet és költségvetést elfogadom és megrendelem:  Dátum:  Megrendelő: Vállakozó: | | | |
| További helyreállítási munkák szükségesek-e:  Elvégzett munkáról fényképek készítése szükséges: | | igen nem  igen nem | |
| Budapest, 20.... év ... hó ... nap  …………………………..………. …………………………………………  **Megrendelő Vállalkozó** **Hibabejelentő (név/telefon)** | | | |

3. számú melléklet:

**VII. KER.** KARBANTARTÁSI MUNKALAP

Munkavégzés helye: Budapest, VII. kerület …………………………………………….. út, tér, utca, krt.

……………………………………………………………………………………………………. emelet, ajtó

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Az megrendelt munka leírása: | | | | | | | | | | | | | | | | | | | | | | | | | | | | | | | | | | | | |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  | Munkaszám: | | | | | | |  |  |  | Kelt: | | | | | | | | |  |  |  | megrendelő | | | | | | | | | | | | |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Az elvégzett munka tételes leírása: | | | | | | | | | | | | |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| A munkát felelősséggel végző dolgozó: | | | | | | | | | | | |  | A munkát kifogástalanul átvettem: | | | | | | | | | |  | A munka szakszerű elvégzését, teljesítését igazolom: | | | | | | | | | | | | |
|  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| Kelt: ................................... | | | | | | | | | | | |  | Kelt: ............................. | | | | | | | | | | | Kelt: ................................... | | | | | | | | | | | |  |
|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

**5. számú melléklet: Vállalkozó Átláthatósági Nyilatkozata**

Alulírott **………………..** mint a **……………… (………………………………….)** ügyvezetője nyilatkozom **büntetőjogi és polgári jogi felelősségem tudatában, hogy** **a nemzeti vagyonról szóló 2011. évi CXCVI. törvény 3. § (1) bekezdés 1 pontjának …..) alpontja alapján átlátható szervezetnek minősül:**

A **………..** olyan belföldi jogi személy, amely megfelel a következő feltételeknek:

* tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető, **a tényleges tulajdonos neve, lakcíme:**

**………………………………**.

* Magyarországon rendelkezik adóilletőséggel;

* nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak.

Kelt.: 2023. ………………………

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**cégszerű aláírás**

**6. számú melléklet: Alvállalkozó bejelentésére szolgáló nyilatkozatminta**

Alulírott **………………..** mint a **……………… (………………………………….)** képviseletére jogosult személy a Kbt. 138. § (3) bekezdésével összhangban nyilatkozom, hogy a Színház- és Filmművészeti Egyetem „***Tűzjelző rendszer telepítése***” tárgyú szerződésének teljesítése során az alábbi alvállalkozót[[1]](#footnote-1) kívánjuk igénybe venni:

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a vállalkozói teljesítésen belül az alvállalkozói teljesítés várható százalékos aránya:**

**az alvállalkozói szerződés szerinti ellenszolgáltatás értéke:**

Nyilatkozom, hogy tudomásom van róla, hogy a szerződés teljesítésének időtartama köteles vagyok a Megrendelőt tájékoztatni az alvállalkozók bejelentésben közölt adatainak változásáról, mely kötelezettségemnek haladéktalanul eleget teszek.

Kelt: …………………………………………

Az alvállalkozó fent közölt adataiban az alábbi változások történtek[[2]](#footnote-2):

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a vállalkozói teljesítésen belül az alvállalkozói teljesítés várható százalékos aránya:**

**az alvállalkozói szerződés szerinti ellenszolgáltatás értéke:**

Kelt: …………………………………………

**7. számú melléklet: Alvállalkozói teljesítés lejelentésére szolgáló nyilatkozatminta**

Alulírott **………………..** mint a **……………… (………………………………….)** képviseletére jogosult személy a Kbt. 138. § (3) bekezdésével összhangban nyilatkozom, hogy a Színház- és Filmművészeti Egyetem „***Tűzjelző rendszer telepítése***” tárgyú szerződésének teljesítése során az alábbi alvállalkozói[[3]](#footnote-3) teljesítés történt meg:

**alvállalkozó megnevezése:**

**adószáma:**

**elérhetősége:**

**a képviseletre jogosult:**

**az alvállalkozó által ellátott tevékenység:**

**a vállalkozói teljesítésen belül az alvállalkozói teljesítés tényleges százalékos aránya:**

**alvállalkozó felé ellenszolgáltatás kifizetésének időpontja:**

**az alvállalkozónak kifizetett ellenszolgáltatás értéke:**

Kelt: …………………………………………

1. Minden igénybe venni kívánt alvállalkozóra külön kitöltendő. [↑](#footnote-ref-1)
2. Csak abban az esetben kell kitölteni, ha az alvállalkozói bejelentésben tett adatok változtak. [↑](#footnote-ref-2)
3. Minden igénybe venni kívánt alvállalkozóra külön kitöltendő. [↑](#footnote-ref-3)