|  |
| --- |
| **Budapest Főváros VII. kerület Erzsébetváros Önkormányzata**  Nemes Erzsébetirodavezető |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. május 2 - ai rendkívüli**

**ülésére**

|  |  |
| --- | --- |
| **Tárgy:** | Erzsébetvárosi Nefelejcs Óvoda tetőterasz, szellőztető rendszer felújítása |

**Készítette:**

Klein Gábor Péter

intézménygazdálkodási csoportvezető

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Nemes Erzsébet irodavezető** |

**Tisztelt Bizottság!**

Budapest Főváros VII. kerület Erzsébetváros Önkormányzata fenntartásában működő Erzsébetvárosi Nefelejcs Óvoda a tetőteraszának felújítását tervezi szellőztető rendszer kialakításával.

Az intézmény tetőterasza 23 évvel ezelőtt lett kialakítva, az eltelt időszak alatt a terasz fedéséül szolgáló poliészter hullámlemez tető állaga és annak szerkezete sokat romlott.

A tetőszerkezet gerendáinak nagy részét cserélni kell, erősen repedezettek. A cserére nem szoruló gerendákat erősíteni, csiszolni továbbá újra festeni szükséges.

A poliészter hullámlemez tető balesetveszélyessé vált, szélei eldeformálódottak, egy erősebb szélvihar esetén elválhat a helyéről. A tető az elmúlt évek alatt elszíneződött, több helyen kilyukadt, az esős napokon a terasz burkolata ázik.

A teraszon fontos a szellőztetés megoldása, a nyári időszakban annak területe felforrósodik, a tető alatt megreked a meleg levegő, gyermekek számára nem alkalmas.

A terasz oldalborításául szolgáló OSB lapokat kezelni szükséges annak érdekében, hogy a későbbiekben is ellenálló legyen az időjárási viszontagságoknak, továbbá a tető mindkét oldalán a szomszédos tetővel, tűzfallal való találkozási pontnál, falszegély cseréje indokolt a beázás elkerülése miatt.

A fent részletezett felújítás érdekében árajánlat bekérésére került sor a Polgármester Úr engedélye alapján az alábbi három gazdasági szereplőtől:

* Korrózióvédelmi Kft. (székhely: 1064 Budapest, Podmaniczky utca 57. 2. emelet 14. ajtó; adószám: 11789152-2-42; cégjegyzékszám: 01 09 928686; képviseli: Klubuk Csaba ügyvezető).
* GLIGA-GENERÁL Kft. (székhely: 1108 Budapest, Újhegyi út 14.; adószám: 25574267-2-42; cégjegyzékszám: 01 09 283068; képviseli: Gligáné Márkus Anna Anikó ügyvezető).
* GAB-ÉPSZER Kft. (székhely: 1136 Budapest, Tátra utca 5. A. ép. alagsor 2. ajtó; adószám: 26181622-2-41; cégjegyzékszám: 01 09 306343; képviseli: Varga Gábor ügyvezető).

Erzsébetvárosi Nefelejcs Óvoda tetőteraszának felújítására és szellőztető rendszer kialakítására irányuló feladatra az alábbi ajánlatok érkeztek:

* Korrózióvédelmi Kft. részéről nettó 26.250.000,- Ft + áfa értékben.
* GLIGA-GENERÁL Kft. részéről nettó 25.390.000,- Ft + áfa értékben.
* GAB-ÉPSZER Kft. részéről nettó 24.456.750,- Ft + áfa értékben.

A tetőterasz felújítására továbbá a szellőztető rendszer kialakítására a szükséges fedezet Budapest Főváros VII. kerület Erzsébetváros Önkormányzata 2023. évi költségvetési rendeletében az Erzsébetvárosi Nefelejcs Óvoda felújítási kiadásai között nettó 25.197.000,- Ft + áfa összegben rendelkezésre áll.

A döntési jogosultságot jelen ügyben Budapest Főváros VII. Kerület Erzsébetváros Önkormányzatának és Polgármesteri Hivatalának Beszerzési Szabályzata IV. Fejezet 2.4. pontja értelmében:

***„2.4. A nettó 10.000.000 Ft összeget elérő vagy meghaladó beszerzési érték esetén alkalmazandó eljárásrend:***

1. *A nettó 5.000.000 Ft összeget meghaladó, de a nettó 10.000.000 Ft összeget el nem érő beszerzési érték esetén alkalmazandó eljárásrendet kell alkalmazni a beszerzés, az ajánlatkérés során. Továbbá az eljárást lezáró érdemi döntés meghozatala során a IV. 2.3.2 a)- i) pontokban felsorolt esetekben.*
2. *A beszerzési eljárást lezáró érdemi döntés meghozatala az a) pontban meghatározottak kivételével minden esetben a Pénzügyi és Kerületfejlesztési Bizottság hatáskörébe tartozik. E döntéshez szükséges előterjesztést a beszerzés tárgya szerinti Szakiroda készíti elő.”*

Fentiek alapján kérem, hogy a vállalkozási szerződés megkötését a GAB-ÉPSZER Kft.-vel, mint a legjobb ajánlatot benyújtó gazdasági szereplővel jóváhagyni szíveskedjenek.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Pénzügyi és Kerületfejlesztési Bizottsága  …../2023. (V.02.) határozata a GAB-ÉPSZER Kft.-vel *„*Erzsébetvárosi Nefelejcs Óvoda tetőterasz felújítása, szellőztető rendszer kialakításával*”* tárgyú vállalkozói szerződés megkötésének jóváhagyásáról**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy:

1. a GAB-ÉPSZER Kft-vel (székhely: 1136 Budapest, Tátra utca 5.; adószám: 26181622-2-41; cégjegyzékszám: 01 09 306343; képviseli: Varga Gábor ügyvezető) az „Erzsébetvárosi Nefelejcs Óvoda tetőterasz felújítása, szellőztető rendszer kialakításával” tárgyú szerződés megkötését jóváhagyja nettó 24.456.750,- Ft + áfa összegben,
2. felkéri az óvodavezetőt a vállalkozási szerződés aláírására.

**Felelős:** Niedermüller Péter polgármester

**Határidő:** azonnal

Budapest, 2023. április 18.

Nemes Erzsébet

irodavezető

Mellékletek:

* Polgármesteri engedély árajánlat bekéréséhez
* Óvodavezető levelei árajánlat bekéréshez
* Árajánlatok
* Bírálati jegyzőkönyv